b'\n_START_ARTICLE_\nIzhlapevajo\xc4\x8da plinasta globula\n_START_PARAGRAPH_\nIzhlapevajo\xc4\x8da plinasta globula oziroma s kratico EEG je podro\xc4\x8dje plinastega vodika pribli\xc5\xbeno 100 astronomskih enot v premeru, ki pline, ki so v njeni senci, za\xc5\xa1\xc4\x8diti pred ionizirajo\xc4\x8dimi UV \xc5\xbearki. V obmo\xc4\x8djih gostega plina, ki jih \xc5\xa1\xc4\x8ditijo, lahko poteka rojevanje zvezd. Izhlapevajo\xc4\x8de plinaste globule so bile prvi\xc4\x8d potrjene leta 1995 na fotografijah Hubblovega vesoljskega teleskopa._NEWLINE_Izhlapevajo\xc4\x8de plinaste globule so mogo\xc4\x8de predhodniki protozvezd. V njih so plini in prah gostej\xc5\xa1i kakor v obdajajo\xc4\x8dem oblaku prahu. Ko pritisk zunanjih plasti v EEG-ju povzro\xc4\x8di, da v notranjosti nastane krogla, ki postaja vse bolj vro\xc4\x8da zaradi pritiska, je protozvezda rojena._NEWLINE_Protozvezda ima lahko premalo mase, da bi postala zvezda in postane rjava pritlikavka. \xc4\x8ce pa je masa zadostna, v jedru protozvezde za\xc4\x8dne potekati zlivanje jeder vodika v helij. Protozvezda postane zvezda.'